|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείο Τύπου**  **& Επικοινωνίας**  **Λαμία, 28/12/2018** |

**3ο SantaRunkids «Λατρεύω Λαμία Λ2»**

**Απόψε τρέχουμε τον πιο χριστουγεννιάτικο αγώνα δρόμου**

**για φιλανθρωπικό σκοπό!**

Ο 3ος αγώνας Δρόμου **SantaRunkids** «**Λατρεύω Λαμία Λ2**» επιστρέφει σήμερα για να γεμίσει το κέντρο της πόλης μικρούς και μεγάλους Αγιοβασίληδες για την ενίσχυση του Ορφανοτροφείου Θηλέων Λαμίας.

***«Σας περιμένουμε όλους να περπατήσουμε το δρόμο της προσφοράς.***

***Τρέχουμε, μικροί και μεγάλοι, για να στηρίξουμε το Ορφανοτροφείο Θηλέων.»***

Η διαδρομή του **3ου SantaRunkids «Λατρεύω Λαμία Λ2**» ξεκινά από το Δημοτικό Θέατρο, διασχίζει την Πλατεία Ελευθερίας, περνάει από τη Ρήγα Φεραίου και τερματίζει στην πλατεία Πάρκου μπροστά στο Χριστουγεννιάτικο Δέντρο. Επιλέχθηκε η πιο γιορτινή, όμορφη και απλή διαδρομή ώστε να μπορούν να συμμετέχουν όλα τα παιδιά ηλικίας από 5 έως 12 ετών, μαζί με τους φίλους τους ή με όλη την οικογένειά τους!

**Στην έναρξη και στη λήξη του Αγώνα θα υπάρχουν κουμπαράδες για να στηρίξουμε τα παιδιά που έχουν περισσότερο ανάγκη.**

Η **συμμετοχή είναι δωρεάν**, χωρίς να υπάρχει χρονόμετρο και συναγωνισμός, παρά μόνο καλή διάθεση και ένα κόκκινο σκουφάκι για να πάρετε μέρος και να ανακαλύψετε…γιατί τρέχει ο Άγιος Βασίλης!

Στη γιορτή που θα ακολουθήσει στην πλατεία Πάρκου συμμετέχουν με τα χορευτικά τους τμήματα τα Γυμναστήρια «Make the step dance lab» και «Λιτοπούλου team», ο Φιλογυμναστικός Σύλλογος Λαμίας «ΝΙΚΗ», ο Πολιτιστικός Σύλλογος Ανθήλης με παραδοσιακά κάλαντα, ο Αθλητικός και Πολιτιστικός Σύλλογος Λαμίας «ΑΡΙΑΔΝΗ» με χορούς της Μακεδονίας και το «Εργαστήριο Πολιτισμού Λαμίας» με χορούς της Καστοριάς.

***«Λατρεύω Λαμία Λ2»σημαίνει***

***αγαπώ τη Λαμία, προσφέρω στη Λαμία, φροντίζω τη Λαμία.***

***Ας στείλουμε λοιπόν σήμερα στον καινούριο χρόνο, όλοι μαζί,***

***ένα θετικό μήνυμα αγάπης για την πόλη μας!***

Από το Γραφείο Τύπου